
Parlamentul  României

Camera  Deputaţilor

Comisia pentru industrii si servicii

Bucureşti, 06.06.2007








                          Nr.23/149/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr. 22/2007 pentru modificarea şi completarea art.157 din Legea nr.571/2003 privind Codul Fiscal



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr. 22/2007 pentru modificarea şi completarea art.157 din Legea nr.571/2003 privind Codul Fiscal, transmis cu adresa nr.P.L.X 387 din 14 mai 2007, înregistrată sub nr.23/149 din 15 mai 2007.


Proiectul de lege a fost adoptat de Senat în şedinţa din 7 mai 2007.


Consiliul Legislativ a avizat favorabil proiectul actului normativ cu observaţii şi propuneri preluate de iniţiator.


Consiliul Economic şi Social a avizat favorabil proiectul actului normativ.


Membrii comisiei au dezbătut, în şedinţa din 5 iunie 2007, proiectul de lege care vizează eliminarea, pe o perioadă determinată, a măsurilor de simplificare a TVA şi implicit plata TVA în vamă, inclusiv pentru persoanele înregistrate în scopuri de TVA, pentru importurile de bunuri din teritorii non UE.


În urma dezbaterilor, membrii comisiei au hotărât, în unanimitate, să avizeze favorabil proiectul de Lege pentru aprobarea Ordonanţei de urgenţă a Guvernului nr. 22/2007 pentru modificarea şi completarea art.157 din Legea nr.571/2003 privind Codul Fiscal.

          Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
                      PREŞEDINTE,                                          SECRETAR,

                         Iulian Iancu                                            Aurelia Vasile

Consilier,
Silvia Vlăsceanu

